
ΤΕΥΧΟΣ ΔΕΥΤΕΡΟ 


Αρ 


. Φύλλου 310 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. 8440/2011 (Β' 318) 
υπουργικής απόφασης «Καθορισμός λειτουργίας 
των σχολικών επιτροπών και ρύθμιση οικονομι¬ 
κών θεμάτων αυτών». 

2 Τροποποίηση των στοιχείων ταυτότητας των αι- 
τούντων διεθνή προστασία. 

3 Ίδρυση Αυτοτελούς Κλιμακίου Ασύλου (Α.Κ.Α.) Ιωαν- 
νίνων. 


ΑΠΟΦΑΣΕΙΣ 

Αριθμ. οικ. 1940 (1) 

Τροποποίηση της αριθμ. 8440/2011 (Β' 318) 
υπουργικής απόφασης «Καθορισμός λειτουργί¬ 
ας των σχολικών επιτροπών και ρύθμιση οικονο¬ 
μικών θεμάτων αυτών». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1 .Τις διατάξεις της παρ. 2 του άρθρου 103 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικρά¬ 
της» (Α' 87). 

2. Τις διατάξεις του άρθρου 240 και 243 του ν. 3463/ 
2006 «Κύρωση του Κώδικα Δήμων και Κοινοτήτων» 
(Α' 114). 

3. Την αριθμ. 8440/24.02.2011 (Β' 318) «Καθορισμός 
λειτουργίας των Σχολικών Επιτροπών και ρύθμιση οι¬ 
κονομικών θεμάτων αυτών», απόφαση του Υπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης. 

4. Την αριθμ. 96004/ΔΑ/01.07.2015 (Β' 1318) «Τρο¬ 
ποποίηση της αριθμ. Γ2/6098/13-11-2001 υπουργική 
απόφαση (Β' 1588) με θέμα: «Τροποποίηση απόφασης 
Γ2/4321/26.10.1988 περί καθορισμού λεπτομερειών 
λειτουργίας των ΣΕΚ, των ΣΕ και των ειδικότερων κα¬ 
θηκόντων των διευθυντών Σ.Ε.Κ., υποδιευθυντών, των 
υπευθύνων τομέων εργαστηρίων και εργαστηρίων κα¬ 
τεύθυνσης των υπευθύνων των σχολικών εργαστηρί¬ 


ων και των αρμοδιοτήτων του συλλόγου διδασκόντων 
Σ.Ε.Κ.», απόφαση του Αναπληρωτή Υπουργού Πολιτι¬ 
σμού, Παιδείας και Θρησκευμάτων. 

5. Το π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος των προϋπολογι¬ 
σμών των Οργανισμών Τοπικής Αυτοδιοίκησης (ΟΤΑ) και 
του Κρατικού Προϋπολογισμού, αποφασίζουμε: 

Άρθρο 1 

Τροποποιούμε την αριθμ. 8440/2011 (Β' 318) απόφα¬ 
ση ως ακολούθως: 

Ι.Το άρθρο 1 αντικαθίσταται ως εξής: 

«Άρθρο 1 Λειτουργία Σχολικών Επιτροπών 

1. Οι σχολικές επιτροπές που προκύπτουν από τις συγ¬ 
χωνεύσεις των διατάξεων του άρθρου 103 του ν. 3852/ 
2010, όπως ισχύει, διοικούνται από διοικητικό συμβού¬ 
λιο αποτελούμενο από πέντε έως δεκαπέντε μέλη, οριζό¬ 
μενο με τους αναπληρωτές του κατά τα προβλεπόμενα 
στις διατάξεις του άρθρου 240 του ν. 3463/2006, όπως 
ισχύει. Μεταξύ των μελών αυτών ορίζονται υποχρεωτικά: 

- Τουλάχιστον ένας διευθυντής/προϊστάμενος των 
νηπιαγωγείων, για τις σχολικές επιτροπές της πρωτο¬ 
βάθμιας εκπαίδευσης. 

- Οι διευθυντές των σχολικών μονάδων, για τις σχολικές 
επιτροπές πρωτοβάθμιας και δευτεροβάθμιας εκπαίδευ¬ 
σης, αντίστοιχα, που περιλαμβάνουν έως πέντε σχολικές 
μονάδες. 

-Τουλάχιστον πέντε διευθυντές των σχολικών μονά¬ 
δων, εκ των αρχαιότερων, για τις σχολικές επιτροπές 
πρωτοβάθμιας και δευτεροβάθμιας εκπαίδευσης, αντί- 

στοιχα, που περιλαμβάνουν περισσότερες των πέντε 
σχολικές μονάδες, μεριμνώντας για την ευρύτερη δυνα¬ 
τή εκπροσώπησή τους στο διοικητικό συμβούλιο, μέχρι 
και την συμπλήρωση των δεκαπέντε μελών. 

-Τουλάχιστον ένας εκπρόσωπος της αντίστοιχης ένω¬ 
σης γονέων και στην περίπτωση που δεν υπάρχει ένωση 
γονέων, ένας εκπρόσωπος των υφιστάμενων συλλόγων 
γονέων, κατά προτεραιότητα μεγέθους σχολικής μονάδας. 

-Τουλάχιστον ένας εκπρόσωπος των μαθητικών κοι¬ 
νοτήτων για τις σχολικές μονάδες της δευτεροβάθμιας 
εκπαίδευσης, κατά προτεραιότητα μεγέθους σχολικής 
μονάδας. 

- Κατά τις συνεδριάσεις των σχολικών επιτροπών, όταν 
συζητούνται θέματα τα οποία αφορούν συγκεκριμένη 
σχολική μονάδα, καλείται ο διευθυντής της οικείας σχο¬ 
λικής μονάδας, ο οποίος συμμετέχει με δικαίωμα ψήφου. 

2. Με απόφαση των οικείων σχολικών επιτροπών, σε 
Δήμους όπου υπάρχουν πάνω από δύο σχολικές μονάδες 
ή σχολικά συγκροτήματα ανά βαθμίδα εκπαίδευσης, λει¬ 
τουργεί για κάθε σχολική μονάδα ή σχολικό συγκρότημα, 
«Συμβούλιο Σχολικής Κοινότητας», το οποίο αποτελείται 
από 3 έως 5 μέλη. 

Στο Συμβούλιο συμμετέχουν οπωσδήποτε ο διευθυ¬ 
ντής σχολικής μονάδας, τουλάχιστον ένας εκπρόσωπος 
συλλόγου γονέων, τουλάχιστον ένας εκπρόσωπος συλ¬ 
λόγου διδασκόντων, τουλάχιστον ένας εκπρόσωπος των 
μαθητικών κοινοτήτων για τις σχολικές μονάδες της δευ¬ 
τεροβάθμιας εκπαίδευσης. 

Το Συμβούλιο διαπιστώνει τις ανάγκες και τα προβλή¬ 
ματα που δημιουργούνται στη λειτουργία των σχολείων 
και διατυπώνει σχετικές προτάσεις στην οικεία σχολική 
επιτροπή για την καλύτερη στήριξη της λειτουργίας τους. 

Ο διευθυντής που συμμετέχει στο «Συμβούλιο Σχολι¬ 
κής Κοινότητας» διαχειρίζεται το ποσό που τίθεται στη δι¬ 
άθεσή του για την αντιμετώπιση λειτουργικών αναγκών 
της σχολικής μονάδας ή του σχολικού συγκροτήματος 
κατά τις διατάξεις του άρθρου 3 παρ. 8 της παρούσας. 

Τα Εργαστηριακά Κέντρα, ως αυτοτελείς εκπαιδευτικές 
μονάδες της δευτεροβάθμιας εκπαίδευσης με αυτοτε¬ 
λή διοικητική δομή, συγκροτούν αυτόνομο «Συμβούλιο 
Σχολικής Κοινότητας». 

2. Στο τέλος του άρθρου 2 προστίθεται η κατωτέρω 
παράγραφος: 

«Ειδικότερα τα Εργαστηριακά Κέντρα (Ε.Κ.) λαμβά¬ 
νουν ειδική χρηματοδότηση η οποία είναι συνάρτηση 
του αριθμού των μαθητών όλων των σχολικών μονάδων 
που εξυπηρετεί, ο οποίος πλασματικά διπλασιάζεται.». 

3. Η παράγραφος 4 του άρθρου 3 αντικαθίσταται ως 
εξής: 

«4. Τα έσοδα των σχολικών επιτροπών προέρχονται: 

α) Από τις επιχορηγήσεις των Δήμων, σύμφωνα με τις 
διατάξεις της παραγράφου 6 περίπτ. (α) και (β) του άρ¬ 
θρου 113 του ν. 1892/1990 όπως ισχύει. 

β) Από προσόδους της σχολικής περιουσίας. 

γ) Από εκποιήσεις περιουσιακών στοιχείων. 

δ) Από τα έσοδα της εκμετάλλευσης των σχολικών 
κυλικείων. 


ε) Από κάθε είδους εισφορές, δωρεές, κληρονομιές 
και κληροδοσίες. 

στ) Από κάθε άλλη νόμιμη πηγή.». 

4. Η παράγραφος 7 του άρθρου 3 αντικαθίσταται ως εξής: 

«7. α) Κάθε χρηματικό ποσό που εισπράττεται από τη 

σχολική επιτροπή κατατίθεται μέσα σε πέντε (5) ημέρες 
από την είσπραξή του σε λογαριασμό τραπέζης. Η κα¬ 
τάθεση ενεργείται στο όνομα της σχολικής επιτροπής 
και τηρείται βιβλιάριο καταθέσεων και αναλήψεων. Με 
απόφαση του διοικητικού συμβουλίου της σχολικής επι¬ 
τροπής ορίζονται δυο (2) άτομα διαχειριστές του τραπε¬ 
ζικού λογαριασμού. 

β) Κάθε ανάληψη από τις καταθέσεις της σχολικής επι¬ 
τροπής ενεργείται από τους διαχειριστές του τραπεζικού 
λογαριασμού. 

γ) Στους διαχειριστές του τραπεζικού λογαριασμού 
μπορεί να χορηγούνται βιβλιάριο (Μπλοκ) επιταγών κα¬ 
θώς και κωδικοί χρήσης του συστήματος Ηλεκτρονικής 
Τραπεζικής από το χρηματοπιστωτικό ίδρυμα στο οποίο 
τηρείται ο σχετικός τραπεζικός λογαριασμός.». 

5. Η παράγραφος 8 του άρθρου 3 αντικαθίσταται ως 
εξής: 

«8. α) Με απόφαση της σχολικής επιτροπής προσδιο¬ 
ρίζεται το ποσό που τίθεται στη διάθεση κάθε διευθυντή 
σχολείου για την αντιμετώπιση λειτουργικών αναγκών 
των σχολικών μονάδων. Το ποσό αυτό κατατίθεται σε 
τραπεζικό λογαριασμό ο οποίος ανοίγεται στο όνομα 
της σχολικής επιτροπής με προσθήκη του ονόματοςτης 
αντίστοιχης σχολικής μονάδας. Ο πρόεδρος της σχολικής 
επιτροπής εξουσιοδοτεί τον διευθυντή και τον υποδι¬ 
ευθυντή της σχολικής μονάδας οι οποίοι μπορούν να 
αναλαμβάνουν χρήματα από τον τραπεζικό λογαριασμό. 

β) Στον διευθυντή και τον υποδιευθυντή, μπορεί να 
χορηγούνται κωδικοί χρήσης του συστήματος Ηλεκτρο- 
νικήςΤραπεζικής από το χρηματοπιστωτικό ίδρυμα στο 
οποίο τηρείται ο σχετικός τραπεζικός λογαριασμός. 

γ) Για την αντιμετώπιση άμεσων δαπανών επιτρέπε¬ 
ται η διατήρηση από τον διευθυντή σχολείου μετρη¬ 
τών μέχρι 500 ευρώ. Στην περίπτωση που πρόκειται για 
συγκρότημα σχολείου επιτρέπεται η διατήρηση ποσού 
μέχρι 1.000 ευρώ.». 

6. Η περίπτωση γ' της παραγράφου 12, του άρθρου 3 
αντικαθίσταται ως εξής: 

«γ.Τα έσοδα κατά κατηγορία προέλευσης, όπως αυτά 
αναφέρονται στην παρ. 4 της απόφασης αυτής και τα 
έξοδα, κατά κατηγορίες όπως συντηρήσεις, επισκευές, 
αμοιβές τρίτων, παροχές τρίτων, θέρμανσης, προμήθειας 
Μέσων Ατομικής Προστασίας συμβασιούχων μίσθωσης 
έργου, αγορές παγίων και λοιπά γενικά έξοδα.». 

Άρθρο 2 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2018 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αριθμ. οικ. 3153 (2) 

Τροποποίηση των στοιχείων ταυτότητας των αι- 
τούντων διεθνή προστασία. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

Ι.Των άρθρων 41 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98), όπως 
ισχύουν. 

2. Του ν. 3861 /2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

3. Των παρ. 1 και 3 του άρθρου 43 του ν. 4375/2016 
«Οργάνωση και λειτουργία Υπηρεσίας Ασύλου, Αρχής 
Προσφυγών, Υπηρεσίας Υποδοχής και Ταυτοποίησης 
σύσταση Γενικής Γραμματείας Υποδοχής, προσαρμογή 
της Ελληνικής Νομοθεσίας προς τις διατάξεις της Οδη¬ 
γίας 2013/32/ΕΕ του Ευρωπαϊκού Κοινοβουλίου και του 
Συμβουλίου «σχετικά με τις κοινές διαδικασίες για τη 
χορήγηση και ανάκληση του καθεστώτος διεθνούς προ¬ 
στασίας (αναδιατύπωση)» (Ε 180/29.6.2013), διατάξεις 
για την εργασία δικαιούχων διεθνούς προστασίας και 
άλλες διατάξεις» (Α' 51). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

Για την τροποποίηση των στοιχείων της ταυτότητας 
των αιτούντων διεθνή προστασία γίνονται δεκτά πιστο¬ 
ποιητικά οικογενειακής κατάστασης ή/και ληξιαρχικής 
πράξης γέννησης από την χώρα καταγωγής ή προηγού¬ 
μενης συνήθους διαμονής, για τους ανιθαγενείς, εφόσον 
τα στοιχεία αυτά δεν δύναται να προκύπτουν από το 
διαβατήριο ή το δελτίο ταυτότητάς τους. 

Απαραίτητη προϋπόθεση τα έγγραφα αυτά να πλη¬ 
ρούν τις προϋποθέσεις του αλλοδαπού δημοσίου εγγρά¬ 
φου, ήτοι να είναι έγκυρα βάσει του δικαίου του τόπου 
έκδοσης τους, να φέρουν τη σχετική «επισημείωση» 
("3ρο5ΐίΙΙθ"), σύμφωνα με τη Διεθνή Σύμβαση της Χάγης 
της 5.10.1961 (κυρ. με ν. 1497/1984), εφόσον απαιτείται, 
και να έχουν μεταφραστεί σύμφωνα με το νόμο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2018 

Η Διευθύντρια 

ΜΑΡΙΑ ΣΤΑΥΡΟΠΟΥΛΟΥ 


Αριθμ. οικ. 3028 (3) 

Ίδρυση Αυτοτελούς Κλιμακίου Ασύλου (Α.Κ.Α.) 

Ιωαννίνων. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

1 .Των άρθρων 41 και 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98), όπως ισχύουν. 

2. Τουν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

3. Των παρ. 10 και 11 του άρθρου 26 του π.δ. 122/2017 
(Α' 149) «Οργανισμός Υπουργείου Μεταναστευτικής Πο¬ 
λιτικής». 

4. Το γεγονός ότι απαιτείται η ίδρυση Αυτοτελούς 
Κλιμακίου Ασύλου στα Ιωάννινα, προκειμένου να κα¬ 
λυφθούν αυξημένες ανάγκες της Υπηρεσίας Ασύλου. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

1. Ιδρύεται Αυτοτελές Κλιμάκιο Ασύλου, το οποίο 
εδρεύει και λειτουργεί στο Δήμο Ιωαννίνων και είναι 
αρμόδιο για την παραλαβή και εξέταση των αιτήσεων δι¬ 
εθνούς προστασίας με τοπική αρμοδιότητα την εδαφική 
περιφέρεια της Περιφέρειας Ηπείρου και της Περιφερει¬ 
ακής Ενότητας Κέρκυρας της Περιφέρειας Ιονίων Νήσων. 

2. Η ισχύς της απόφασης αυτής αρχίζει στις 15 Μαρ¬ 
τίου 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2018 

Η Διευθύντρια 

ΜΑΡΙΑ ΣΤΑΥΡΟΠΟΥΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'310/02.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























